ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση του Εσωτερικού Κανονισμού Λειτουργίας της Β΄ Πανεπιστημιακής Χειρουργικής Κλινικής
του Τομέα Χειρουργικής του Τμήματος Ιατρικής
της Σχολής Επιστημών Υγείας του Δημοκρίτειου
Πανεπιστημίου Θράκης.
Ίδρυση Εργαστηρίου με τίτλο «Εργαστήριο Γενετικής και Γονιδιωματικής Καρκίνου και Χρόνιων
Ασθενειών» στο Τμήμα Μοριακής Βιολογίας και
Γενετικής της Σχολής Επιστημών Υγείας του Δημοκριτείου Πανεπιστημίου Θράκης.
ΑΠΟΦΑΣΕΙΣ
Αριθμ. ΔΠΘ/ΔΔΚ/ΤΔΑ/30878/3485/711
(1)
Έγκριση του Εσωτερικού Κανονισμού Λειτουργίας της Β΄ Πανεπιστημιακής Χειρουργικής Κλι-
νικής του Τομέα Χειρουργικής του Τμήματος
Ιατρικής της Σχολής Επιστημών Υγείας του Δημοκρίτειου Πανεπιστημίου Θράκης.
Ο ΠΡΥΤΑΝΗΣ
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ
Έχοντας υπόψη:
1. Τη με αριθ.137509/Ζ1 διαπιστωτική πράξη του
Υπουργού Παιδείας, Έρευνας και Θρησκευμάτων (ΦΕΚ
490/31.08.2018 τ. ΥΟΔΔ), με την οποία διαπιστώνεται η
εκλογή Πρύτανη και Αντιπρυτάνεων του Δ.Π.Θ. με θητεία
τεσσάρων (4) ετών από 01.09.2018 έως 31.08.2022
2. Τις διατάξεις του άρθρου 28 Α παρ. 3 του ν. 4485/
2017 (ΦΕΚ 114 Α’) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες
διατάξεις», το οποίο προστέθηκε με το άρθρο 51 του
ν. 4559/2018.
3. Το π.δ. 459/87 (ΦΕΚ 215/08.12.1987) με το οποίο
ιδρύθηκε Κλινική Προπαιδευτικής Χειρουργικής η οποία
μετονομάστηκε σε Β’ Χειρουργική Κλινική με την αριθ.
Β1/349/22.08.1996 υπουργική απόφαση (Β’792/96).
4. Τη με αριθ. ΔΠΘ/ΤΙΑΤΡ/25121/2387/20.12.2019
(ΔΠΘ/ΔΔΚ/ΤΔΑ/26380/3019/612/20.12.2019) απόφαση της Συνέλευσης του Τμήματος Ιατρικής του Δ.Π.Θ.
5. Την με αριθ. 29/24/16.01.2020 (ΔΠΘ/ΣΥΓΚ/26380/
1091/22.01.2020), απόφαση της Συγκλήτου του Δημοκρίτειου Πανεπιστημίου Θράκης.
6. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη σε
βάρος του προϋπολογισμού του Δημοκρίτειου Πανεπιστημίου Θράκης σύμφωνα με το αριθ. ΔΠΘ/ΔΟΔ/
29151/3886/15.01.2020 υπηρεσιακό σημείωμα της Διεύθυνσης Οικονομικής Διαχείρισης του Δημοκρίτειου
Πανεπιστημίου Θράκης στο οποίο αναφέρεται ότι η
Κλινική θα λειτουργεί με ιδίους πόρους και δεν θα επιβαρύνει τον προϋπολογισμό του Δ.Π.Θ., (άρθρο 60 του
ν. 4386/2016 Α΄ 83).
Αποφασίζουμε την έγκριση του Εσωτερικού Κανονισμού Λειτουργίας της Β΄ Πανεπιστημιακής Χειρουργικής
Κλινικής του Τομέα Χειρουργικής του Τμήματος Ιατρικής
της Σχολής Επιστημών Υγείας του Δημοκριτείου Πανεπιστημίου Θράκης.
Άρθρο 1
Γνωστικό Αντικείμενο
1. Η Β΄ Πανεπιστημιακή Χειρουργική Κλινική του Τμήματος Ιατρικής του Δημοκριτείου Πανεπιστημίου Θρά-
κης που ιδρύθηκε με το Π.Δ. 459/1987 (Α΄ 215) (ΦΕΚ 215/
08.12.1987).
Εγκαταστάθηκε στο Πανεπιστημιακό Γενικό Νοσοκομείο Αλεξανδρούπολης με την Υ4α/29261/03 κοινή από-
φαση των Υπουργών Υγείας, Πρόνοιας και Κοινωνικών
Ασφαλίσεων και Εθνικής Παιδείας και Θρησκευμάτων
(ΦΕΚ 750/11.06.2003).
Έχει κατανεμηθεί στον Χειρουργικό Τομέα και έχει ως
αντικείμενο δραστηριότητας τη διάγνωση, την πρόληψη,
τη συντηρητική και χειρουργική θεραπεία και αποκατάσταση των παθήσεων που εμπίπτουν στο πεδίο της
Γενικής Χειρουργικής.
Άρθρο 2
Σκοπός
1. Η Κλινική έχει ως σκοπό:
α) Την κάλυψη των διδακτικών και ερευνητικών αναγκών του Τμήματος Ιατρικής καθώς και των συναφών
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Φεβρουαρίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 312
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 312/06.02.2020
Τμημάτων του Δημοκρίτειου Πανεπιστημίου Θράκης
στα αντικείμενα δραστηριότητάς τους.
β) Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
που ανήκει στα θέματα με τα οποία ασχολείται η κλινική.
γ) Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
δ) Την παροχή περίθαλψης και νοσηλείας σε ασθενείς
με χειρουργικά νοσήματα (τακτικά και επείγοντα).
ε) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη και εν γένει
την παραγωγή νέας γνώσης σχετικά με την παθογένεια,
πρόληψη, διάγνωση και θεραπεία των χειρουργικών
παθήσεων της και την αναζήτηση νέων τεχνικών και
θεραπευτικών μεθόδων.
στ) Τη συνεργασία και ανταλλαγή επιστημονικών γνώσεων με άλλες κλινικές ή εργαστήρια, επιστημονικές
εταιρείες, άλλα ακαδημαϊκά ή ερευνητικά ιδρύματα της
ημεδαπής ή της αλλοδαπής, τη συνεργασία με ευρωπαϊκούς ή διεθνείς οργανισμούς για την πραγματοποίηση
ερευνών και εκπαιδευτικών προγραμμάτων και γενικώς
δραστηριοτήτων συναφών με τα επιστημονικά αντικείμενα της κλινικής.
η) Την οργάνωση σεμιναρίων, συμποσίων, συνεδρίων, διαλέξεων, ημερίδων με σκοπό την ενημέρωση, την
ανταλλαγή απόψεων και την επιμόρφωση του ιατρικού
και λοιπού προσωπικού της κλινικής, των υπολοίπων
κλινικών του νοσοκομείου και άλλων νοσηλευτικών
ιδρυμάτων και γενικά όλων των συμμετεχόντων.
2. Το έργο της Κλινικής διακρίνεται σε εκπαιδευτικό,
ερευνητικό και κλινικό.
3. Το εκπαιδευτικό έργο περιλαμβάνει:
α) Την εκπαίδευση των φοιτητών του Τμήματος Ιατρικής που επιτελείται από το διδακτικό και ερευνητικό
προσωπικό του Δημοκρίτειου Πανεπιστημίου Θράκης
και είναι θεωρητική και πρακτική, σύμφωνα με το πρόγραμμα σπουδών.
β) Την εκπαίδευση ειδικευόμενων ιατρών για την απόκτηση της ειδικότητας στη Γενική Χειρουργική και τη
μετεκπαίδευση των ειδικευομένων ιατρών, καθώς και
την εκπαίδευση άλλων λειτουργών υγείας. Η εκπαίδευση
διακρίνεται, σύμφωνα με το πρόγραμμα σπουδών, σε
πρακτική και θεωρητική. Η πρακτική αποσκοπεί στην
απόκτηση πείρας στη διαγνωστική και θεραπευτική
αγωγή. Η θεωρητική εκπαίδευση περιλαμβάνει κλινικά
και θεωρητικά μαθήματα, διαλέξεις από τα μέλη ΔΕΠ
και προσκεκλημένους ομιλητές, συζητήσεις, ενδιαφερουσών περιπτώσεων, κλινικοπαθολογικές συζητήσεις,
βιβλιογραφική ενημέρωση, διδακτικές επισκέψεις από
το διευθυντή της κλινικής και τα μέλη ΔΕΠ και εκπαιδευτικά συνέδρια, στρογγυλές τράπεζες και σεμινάρια.
γ) Την εκπαίδευση ιατρών ή άλλων επιστημόνων στα
πλαίσια της εκπόνησης διδακτορικών διατριβών ή άλλων επιστημονικών εργασιών, μετά από απόφαση της
Ιατρικής Σχολής.
δ) Την εκπαίδευση ειδικευομένων ιατρών γενικής
χειρουργικής και άλλων ειδικοτήτων στα πλαίσια της
συνεχιζόμενης ιατρικής εκπαίδευσης.
ε) Την εκπαίδευση του νοσηλευτικού προσωπικού του
Νοσοκομείου και άλλων Νοσοκομείων και των φοιτητών
νοσηλευτικών τμημάτων A.E.I., σε συνεργασία με το νοσηλευτικό προσωπικό της κλινικής και τις αντίστοιχες
νοσηλευτικές σχολές.
4) Το ερευνητικό έργο της κλινικής περιλαμβάνει την
εκτέλεση και δημοσίευση εφαρμοσμένων κλινικών και
πειραματικών μελετών από τα μέλη ΔΕΠ της οικείας κλινικής αυτοτελώς ή σε συνεργασία με άλλα μέλη ΔΕΠ ή
ερευνητές καθώς και πρωτότυπων διδακτορικών διατριβών. Προϋπόθεση για την διενέργεια κλινικής πειραματι-
κής έρευνας στην περίπτωση χρήσης μη εγκεκριμένων
φαρμακευτικών ουσιών, είναι η χορήγηση άδειας από
τον Εθνικό Οργανισμό Φαρμάκων. Το ερευνητικό έργο
αποτελεί πρωταρχικό μέλημα της κλινικής, γίνεται με
την επίβλεψη του διευθυντή και στοχεύει στη μελέτη και
αναζήτηση νέων τεχνικών και θεραπευτικών μεθόδων
με σκοπό την αποτελεσματικότερη αντιμετώπιση των
διάφορων νόσων της και των γνωστικών αντικειμένων
της. Τελικός στόχος είναι η βελτίωση της παρεχόμενης
περίθαλψης στους ασθενείς.
5) Το κλινικό έργο περιλαμβάνει την κλινική διάγνωση,
την παρακλινική διερεύνηση, τη θεραπευτική αντιμετώπιση και τη συνολική φροντίδα-περίθαλψη των ασθενών
που νοσηλεύονται στην οικεία κλινική και στις μονάδες
της ή παρακολουθούνται στο εξωτερικό ιατρείο. Τα μέλη
ΔΕΠ και οι λοιποί ιατροί της κλινικής, συνοδευόμενοι από
τους ειδικευόμενους ιατρούς και ομάδα φοιτητών επισκέπτονται τους ασθενείς για ενημέρωση, συμπλήρωση,
αλλαγή ή διακοπή νοσηλείας, ή παραγγελία για εργαστηριακές και λοιπές εξετάσεις. Στις επισκέψεις αυτές,
στις οποίες παρίσταται και ο διευθυντής, συζητούνται
διαγνωστικά και θεραπευτικά προβλήματα ενδιαφερουσών περιπτώσεων. Οι υπηρεσίες είναι διαγνωστικές και
θεραπευτικές (χειρουργικές, επεμβατικές ή συντηρητικές καλύπτοντας όλο το εύρος των επεμβάσεων της
Γενικής Χειρουργικής, ανώτερο και κατώτερο πεπτικό,
ήπαρ, χοληφόρα, πάγκρεας, ελάχιστα επεμβατική χειρουργική: λαπαροσκοπικές επεμβάσεις, λαπαροσκοπική
Χειρουργική διά μίας οπής, με σύγχρονα μέσα και τεχνικές.). Όλοι οι διαγνωστικοί και θεραπευτικοί χειρισμοί και
αποφάσεις θα πρέπει να ακολουθούν τους κανόνες της
επιστήμης και να αποτελούν εφαρμογή αποδεδειγμένων
ή διεθνώς παραδεκτών πρακτικών. Διαγνωστικοί ή θεραπευτικοί πειραματικοί χειρισμοί εφαρμόζονται μόνο
μετά από έγκριση της επιτροπής ιατρικής ηθικής και δεοντολογίας και με έγγραφη συγκατάθεση των ασθενών.
Άρθρο 3
Προσωπικό
Η Β΄ Πανεπιστημιακή Χειρουργική Κλινική στελεχώνεται από ιατρικό και λοιπό προσωπικό που υπηρετεί
στο Τμήμα Ιατρικής του Δημοκρίτειου Πανεπιστημίου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 312/06.02.2020
Θράκης και στο νοσοκομείο όπου έχει εγκατασταθεί και
λειτουργεί. Το ιατρικό προσωπικό αποτελείται από το
Διευθυντή και μέλη του Διδακτικού Ερευνητικού Προσωπικού (Δ.Ε.Π.) του Τμήματος, των οποίων η επιστημονική
τους ενασχόληση εμπίπτει στα διδακτικά, ερευνητικά και
κλινικά ενδιαφέροντα της οικείας κλινικής. Το προσωπικό αυτό συμπληρώνεται με ειδικευόμενους ιατρούς που
αποσπώνται ή τοποθετούνται σύμφωνα με τις κείμενες
διατάξεις και τέλος από ειδικούς και ειδικευμένους ιατρούς του Ε.Σ.Υ. που τοποθετούνται σύμφωνα με τις ισχύ-
ουσες διατάξεις. Το λοιπό προσωπικό περιλαμβάνει μέλη
Ειδικού Τεχνικού Εργαστηριακού Προσωπικού (Ε.Τ.Ε.Π.),
διοικητικό προσωπικό του Τμήματος Ιατρικής και μέλη
του νοσηλευτικού και λοιπού παραϊατρικού προσωπικού, του οποίου το έργο καθορίζεται σύμφωνα με τις
εκάστοτε ανάγκες της οικείας κλινικής. Η τοποθέτηση
στην κλινική των μελών του Διδακτικού Ερευνητικού
Προσωπικού και των μελών του Ειδικού Τεχνικού Εργαστηριακού Προσωπικού γίνεται με τη διαδικασία των
διατάξεων της πανεπιστημιακής νομοθεσίας, ενώ των
υπόλοιπων μελών σύμφωνα με τις ισχύουσες διατάξεις.
Άρθρο 4
Διοίκηση - Αρμοδιότητες
1. Η Κλινική διευθύνεται από Διευθυντή που είναι μέλος του Διδακτικού Ερευνητικού Προσωπικού (Δ.Ε.Π.)
του Τμήματος Ιατρικής του Δημοκριτείου Πανεπιστημίου
Θράκης, ο οποίος ανήκει στον Τομέα Χειρουργικής και
τοποθετείται σύμφωνα με τη διαδικασία που ορίζουν οι
διατάξεις του άρθρου 51 παρ. 3 του ν. 4559/2018.
2. Ο διευθυντής αναπληρώνεται σε περίπτωση απουσίας ή κωλύματος σύμφωνα με τις διατάξεις του άρθρου
51 παρ. 1 εδ. β του ν. 4559/2018.
3. Ο διευθυντής ασκεί τις αρμοδιότητες που προσιδιάζουν στη θέση μεταξύ των οποίων περιλαμβάνονται
η κατάρτιση και η υποβολή στη Συνέλευση του Τμήματος Ιατρικής και στη Συνέλευση του οικείου Τομέα του
ετήσιου προγράμματος λειτουργίας για τις διδακτικές
και ερευνητικές δραστηριότητες και η μέριμνα για την
εφαρμογή του, η μέριμνα για την υλοποίηση των αποφάσεων των συλλογικών οργάνων του νοσοκομείου στο
οποίο λειτουργεί η κλινική, η μέριμνα για την παροχή
νοσηλευτικού έργου, η μέριμνα για τη στελέχωση και
την οικονομική διαχείριση των εσόδων της κλινικής,
η μέριμνα για την υποβολή του ετήσιου απολογισμού
των δραστηριοτήτων, η εισήγηση στη Γενική Συνέλευση του οικείου Τομέα για τον ορισμό υπευθύνων στα
εργαστήρια, για αναλώσιμα υλικά και για τον κινητό εξοπλισμό και η υπογραφή κάθε εξερχόμενου εγγράφου.
Τα κριτήρια επιλογής των υπευθύνων των εργαστηρίων
αφορούν την επιστημονική γνώση, τη μετεκπαίδευση,
τη μακρόχρονη εμπειρία και τη δραστηριότητά τους
στο αντικείμενο με το οποίο ασχολείται το οικείο εργαστήριο. Οι επιστημονικοί υπεύθυνοι μεριμνούν για την
απρόσκοπτη λειτουργία του εργαστηρίου, στα πλαίσια
των αποφάσεων του Διευθυντή και των οδηγιών των
οργάνων διοίκησης του νοσοκομείου, στο οποίο λειτουργεί η Κλινική. Ο διευθυντής μπορεί να καλεί τους
υπευθύνους των εργαστηρίων όταν συζητούνται θέματα
του εργαστηρίου τους και να αναθέτει συγκεκριμένες
αρμοδιότητες σε αυτούς.
Άρθρο 5
Εγκατάσταση - Λειτουργία
1. Η Κλινική έχει εγκατασταθεί στο Πανεπιστημιακό
Γενικό Νοσοκομείο Αλεξανδρούπολης, σύμφωνα με την
Υ4α 29261/2003 (Β΄750) κοινή υπουργική απόφαση.
2. Ο διευθυντής της Κλινικής έχει την ευθύνη για την
εν γένει λειτουργία αυτής, τη χρησιμοποίηση οργάνων
και υλικών και την παραμονή των εργαζομένων στους
χώρους που πραγματοποιούνται πειραματικές μελέτες.
Ο διευθυντής ενημερώνεται και εγκρίνει τη διενέργεια
κάθε ερευνητικής πειραματικής εργασίας πριν από τη
διεξαγωγή της και καθορίζει την προτεραιότητα χρήσης
οργάνων και χώρων όταν δεν υπάρχει σχετική απόφαση.
3. Η χρησιμοποίηση ειδικών οργάνων επιτρέπεται στο
προσωπικό της κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίδονται για τη διεξαγωγή ερευνητικής πειραματικής εργασίας, επιστρέφονται μετά τη
χρησιμοποίησή τους στην κατάσταση που έχουν παραδοθεί.
4. Με εισήγηση του Διευθυντή στα αρμόδια όργανα
της Σχολής είναι δυνατή η πρόσληψη διακεκριμένων
επιστημόνων σε τομείς σχετικούς με τις διδακτικές,
ερευνητικές και νοσηλευτικές δραστηριότητες της
Κλινικής, σύμφωνα με τις διατάξεις του άρθρου 18 του
ν. 1268/1982.
Άρθρο 6
Έσοδα
Τα έσοδα της Κλινικής προέρχονται αποκλειστικά
από ίδιους πόρους και δεν βαρύνουν τον προϋπολογισμό του ιδρύματος, σύμφωνα με το άρθρο 60 του
ν. 4386/2016 (Α’83).
Ειδικότερα οι πόροι του εργαστηρίου μπορεί να προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Τις πιστώσεις που διατίθενται από το Τμήμα Ιατρικής
του Δημοκρίτειου Πανεπιστημίου Θράκης με τη διαδικασία του άρθρου 4 παρ. 1ε του ν. 2083/1992 (Α' 159).
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ε. Τις κληρονομίες, τις δωρεές και τις κληροδοσίες που
καταλείπονται στο Δημοκρίτειο Πανεπιστήμιο Θράκης
εφόσον δεν τίθενται όροι που αντιβαίνουν στους σκοπούς της οικείας κλινικής και του Πανεπιστημίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 312/06.02.2020
Άρθρο 7
Τηρούμενα βιβλία
1. Τα βιβλία και στοιχεία που τηρούνται από την κλινική
είναι τα εξής:
Πρωτόκολλο εισερχόμενης - εξερχόμενης αλληλογραφίας, βιβλίο βαθμολογίας φοιτητών, αρχείο ασθενών,
βιβλίο περιουσιακών στοιχείων (κτηματολόγιο), φάκελοι οικονομικών στοιχείων κάθε έτους, κατάλογος επι-
στημονικών βιβλίων, περιοδικών και οργάνων, βιβλίο
επιστημονικής δραστηριότητας και βιβλίο μεταβολών
προσωπικού.
2. Με απόφαση του διευθυντή μπορεί ακόμη να τηρείται και κάθε άλλο βιβλίο ή στοιχείο το οποίο κρίνεται
απαραίτητο ή προβλέπεται από ειδικές διατάξεις.
Άρθρο 8
Τίτλος - Σφραγίδα
1. Ο τίτλος της Κλινικής είναι: «Β΄ ΠΑΝΕΠΙΣΤΗΜΙΑΚΗ
ΧΕΙΡΟΥΡΓΙΚΗ ΚΛΙΝΙΚΗ ΤΟΥ ΤΜΗΜΑΤΟΣ ΙΑΤΡΙΚΗΣ ΤΗΣ
ΣΧΟΛΗΣ ΕΠΙΣΤΗΜΩΝ ΥΓΕΙΑΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ», ο οποίος αναγράφεται σε κάθε
έντυπό της. Αυτός ο τίτλος, καθώς και τα στοιχεία του
διευθυντή της κλινικής, αναγράφονται στους χώρους
του νοσοκομείου όπου είναι εγκατεστημένη και δραστηριοποιείται η Κλινική.
2. Η Κλινική χρησιμοποιεί για την αλληλογραφία της
σφραγίδα που αναγράφει στον εξωτερικό κύκλο: ΣΧΟΛΗ
ΕΠΙΣΤΗΜΩΝ ΥΓΕΙΑΣ - ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ
ΘΡΑΚΗΣ
και στον εσωτερικό κύκλο: ΤΜΗΜΑ ΙΑΤΡΙΚΗΣ - Β΄ ΠΑΝΕΠΙΣΤΗΜΙΑΚΗ ΧΕΙΡΟΥΡΓΙΚΗ ΚΛΙΝΙΚΗ
3. Ανάλογη σφραγίδα, με τα στοιχεία στην αγγλική
γλώσσα, χρησιμοποιεί η Κλινική για τη ξενόγλωσση αλληλογραφία και τα έγγραφά της.
Άρθρο 9
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 23 Ιανουαρίου 2020
Ο Πρύτανης
ΑΛΕΞΑΝΔΡΟΣ ΠΟΛΥΧΡΟΝΙΔΗΣ
Ι
Αριθμ. ΔΠΘ/ΔΔΚ/ΤΔΑ/30499/3432/706
(2)
Ίδρυση Εργαστηρίου με τίτλο «Εργαστήριο Γενετικής και Γονιδιωματικής Καρκίνου και Χρόνιων
Ασθενειών» στο Τμήμα Μοριακής Βιολογίας και
Γενετικής της Σχολής Επιστημών Υγείας του Δημοκριτείου Πανεπιστημίου Θράκης.
Ο ΠΡΥΤΑΝΗΣ
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ
Έχοντας υπόψη:
1. Τη με αριθ. 137509/Ζ1/διαπιστωτική πράξη του
Υπουργού Παιδείας, Έρευνας και Θρησκευμάτων (ΦΕΚ
490/31.08.2018 τ. ΥΟΔΔ), με την οποία διαπιστώνεται η
εκλογή Πρύτανη και Αντιπρυτάνεων του ΔΠΘ με θητεία
τεσσάρων (4) ετών από 01.09.2018 έως 31.08.2022
2. Τις διατάξεις του άρθρου 28 παρ. 2 του ν. 4485/2017
(ΦΕΚ 114 Α’) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις»
3. Τη με αριθ. ΔΠΘ/ΤΜΟΒΙ/28230/867/09.01.2020
(ΔΠΘ/ΔΔΚ/ΤΔΑ/28249/3215/654/09.01.2020) απόφαση
της Συνέλευσης του Τμήματος Μοριακής Βιολογίας και
Γενετικής του Δ.Π.Θ.
4. Τη με αριθ. 28/24/16.01.2020 (ΔΠΘ/ΣΥΓΚ/28249/
1137/22.01.2020) απόφαση της Συγκλήτου του Δ.Π.Θ.
5. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη σε
βάρος του προϋπολογισμού του Δημοκρίτειου Πανεπιστημίου Θράκης σύμφωνα με το αριθ. ΔΠΘ/ΔΟΔ/29156/
3887/15.01.2020 υπηρεσιακό σημείωμα της Διεύθυνσης
Οικονομικής Διαχείρισης του Δημοκρίτειου Πανεπιστημίου
Θράκης στο οποίο αναφέρεται ότι το Εργαστήριο θα λειτουργεί με ιδίους πόρους και δεν θα επιβαρύνει τον προϋ-
πολογισμό του Δ.Π.Θ. [άρθρο 60 του ν. 4386/2016 (Α΄83)].
Εγκρίνουμε την ίδρυση στο Τμήμα Μοριακής Βιολογίας και Γενετικής της Σχολής Επιστημών Υγείας του Δημο-
κριτείου Πανεπιστημίου Θράκης, Εργαστηρίου με τίτλο
«Εργαστήριο Γενετικής και Γονιδιωματικής Καρκίνου και
Χρόνιων Ασθενειών»
Άρθρο 1
Ίδρυση
Ιδρύεται στο Τμήμα Μοριακής Βιολογίας και Γενετικής
του Δημοκριτείου Πανεπιστημίου Θράκης Εργαστήριο
«ΓΕΝΕΤΙΚΗΣ ΚΑΙ ΓΟΝΙΔΙΩΜΑΤΙΚΗΣ ΚΑΡΚΙΝΟΥ ΚΑΙ ΧΡΟΝΙΩΝ ΑΣΘΕΝΕΙΩΝ», το οποίο θα εξυπηρετεί τις εκπαι-
δευτικές, ερευνητικές και αναπτυξιακές ανάγκες του Τμήματος. Συγκεκριμένα, θα υποστηρίζει τις εκπαιδευτικές
ανάγκες των μαθημάτων «Γενετική Ι, Γενετικής Καρκίνου
Ογκογονιδιωματικής, Γενετικής Επίκτητων Ασθενειών,
Μεταφραστική Ιατρική» και θα αποτελέσει το φορέα εκπόνησης ερευνητικών προγραμμάτων στο επιστημονικό
πεδίο της «Γενετικής και Γονιδιωματικής Καρκίνου και
Χρόνιων Ασθενειών». Επίσης, θα παρέχει εξειδικευμένες
υπηρεσίες στη «Γενετική και Γονιδιωματική Καρκίνου και
Χρόνιων Ασθενειών». Με τις παραπάνω δραστηριότητες
αναμένεται να συμβάλει τόσο στην κάλυψη των διδακτικών όσο και των ερευνητικών αναγκών του Τμήματος και
της Σχολής Επιστημών Υγείας στο πολύ σημαντικό και
πρωτοποριακό αυτό επιστημονικό πεδίο.
Άρθρο 2
Σκοπός
Το Εργαστήριο έχει ως σκοπό:
1. Τη διεξαγωγή αυτοτελών ερευνητικών προγραμμάτων για τη διατήρηση της τεχνογνωσίας των μελών
του εργαστηρίου σε πολύ υψηλά επίπεδα σχετικά με
τις σύγχρονες τεχνικές στη «Γενετική και Γονιδιωματική
Καρκίνου και Χρόνιων Ασθενειών».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 312/06.02.2020
2. Τη διοργάνωση και συμμετοχή των μελών του Εργαστηρίου σε εκπαιδευτικά προγράμματα, στη διεξαγωγή
μαθημάτων, σεμιναρίων, διαλέξεων και επιστημονικών
εκδηλώσεων.
3. Τη συμμετοχή των μελών του Eργαστηρίου σε ερευνητικά προγράμματα άλλων Εργαστηρίων, Ινστιτούτων,
κλινικών ή εταιριών.
4. Την κάλυψη σε προπτυχιακό και μεταπτυχιακό
επίπεδο των διδακτικών και ερευνητικών αναγκών σε
θέματα στη «Γενετική και Γονιδιωματική Καρκίνου και
Χρόνιων Ασθενειών».
5. Τη συνεργασία πρωτίστως με τα άλλα Εργαστήρια
του Τμήματος Μοριακής Βιολογίας και Γενετικής και της
Σχολής Επιστημών Υγείας του Δ.Π.Θ. (αλλά και άλλων Ελληνικών ή/και ξένων Πανεπιστημίων) για τη δημιουργία
συνέργειας και τη βελτίωση της αποτελεσματικότητας
της κοινής ερευνητικής προσπάθειας.
6. Τη συνεργασία με άλλα τμήματα του ΔΠΘ ή άλλων
ΑΕΙ, ΤΕΙ αλλά και εταίρων από τον χώρο της Βιοτεχνολογίας για την εκπόνηση ερευνητικών προγραμμάτων
ή την παροχή υπηρεσιών και τεχνογνωσίας.
7. Την έκδοση των πορισμάτων των ερευνών, άλλων
συγγραμμάτων, μελετών ή μεταφράσεων ξένης βιβλιογραφίας, αλλά και την παρουσίαση πορισμάτων έρευνας
και συμμετοχή σε επιστημονικά συνέδρια.
8. Τη συμμετοχή στην εκπαίδευση του κοινού σε
φλέγοντα, επίκαιρα θέματα που άπτονται της Γενετικής
και Γονιδιωματικής του Καρκίνου και άλλων Χρόνιων
Ασθενειών και έχουν βιοηθικές, νομικές, οικονομικές και
κοινωνικές συνέπειες.
9. Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων
επιστημονικών εκδηλώσεων, την πραγματοποίηση δημοσιεύσεων και εκδόσεων και την πρόσκληση Ελλήνων
και ξένων αναγνωρισμένων επιστημόνων
10. Την παροχή υπηρεσιών κατά τα προβλεπόμενα
στο π.δ. 159/1984 (Α' 53).
Άρθρο 3
Προσωπικό
Τα Μέλη του Εργαστηρίου τοποθετούνται στο Εργαστήριο σύμφωνα με τις ισχύουσες διατάξεις. Πιο συγκε-
κριμένα, μπορούν να είναι:
1. Μέλη ΔΕΠ του Τμήματος Μοριακής Βιολογίας και
Γενετικής και της Σχολής Επιστημών Υγείας το ΔΠΘ,
εφόσον υποβάλλουν αίτηση και εγκριθεί και από τον
Διευθυντή του Εργαστηρίου και από το Επιστημονικό
Συμβούλιο.
2. Μέλη ΕΔΙΠ και πτυχιούχοι Ανωτάτων Σχολών, εφόσον έχουν ανάλογη επιστημονική ειδίκευση, υποβάλ-
λουν σχετική αίτηση και εγκριθεί αυτή από τον Διευθυντή
του Εργαστηρίου και από το Επιστημονικό Συμβούλιο.
Τα μέλη αυτά ονομάζονται βοηθοί ερευνητές.
3. Ειδικοί επιστήμονες με εξειδικευμένη εμπειρία στην
έρευνα της «Γενετικής και Γονιδιωματικής Καρκίνου και
Χρόνιων Ασθενειών» μπορούν, ύστερα από αίτησή τους
που εγκρίνεται από το Διευθυντή, να είναι μέλη του επιστημονικού προσωπικού του Εργαστηρίου και να συμ-
μετέχουν σε ερευνητικά προγράμματα.
4. Μεταπτυχιακοί φοιτητές, οι οποίοι εκπονούν διδακτορική διατριβή σε θέματα σχετικά με τα ερευνητικά
αντικείμενα ή προγράμματα του Εργαστηρίου.
5. Άλλα μέλη του διοικητικού προσωπικού.
Άρθρο 4
Διοίκηση - Αρμοδιότητες
1. Το Εργαστήριο «Γενετικής και Γονιδιωματικής Καρκίνου και Χρόνιων Ασθενειών » διευθύνεται από Διευ-
θυντή μέλος του Διδακτικού Ερευνητικού Προσωπικού
(ΔΕΠ) του Τμήματος Μοριακής Βιολογίας και Γενετικής
που έχει εμπειρία και ενασχόληση στο αντικείμενο του
Εργαστηρίου και ορίζεται με τη διαδικασία του άρθρου
29 του ν. 4485/2017 (ΦΕΚ Α΄114/04.08.2017).
2. Ο διευθυντής ορίζεται και αναπληρώνεται σε περίπτωση απουσίας ή κωλύματος σύμφωνα με τις εκάστοτε
ισχύουσες διατάξεις.
3. Ο Διευθυντής του εργαστηρίου ασκεί τις αρμοδιότητες που ορίζονται στο άρθρο 7 του ν. 1268/1982 σε
συνδυασμό με τις διατάξεις της παρ. 8 του άρθρου 84
του ν. 4485/2017, και επιπροσθέτως:
Α. Καταρτίζει και εισηγείται στη Γενική Συνέλευση του
Τομέα ή και του Τμήματος πρόγραμμα λειτουργίας του
Εργαστηρίου και φροντίζει για την τήρησή του.
Β. Συντονίζει το διδακτικό και ερευνητικό έργο του
Εργαστηρίου.
Γ. Μεριμνά για τη στελέχωση του Εργαστηρίου με το
αναγκαίο προσωπικό.
Δ. Μεριμνά για την οικονομική διαχείριση των πάσης
φύσεως εσόδων του Εργαστηρίου.
Ε. Συνάπτει συμφωνίες με νομικά ή φυσικά πρόσωπα
της ημεδαπής ή της αλλοδαπής για τη συνεργασία σε
ερευνητικά προγράμματα και/ή την παροχή υπηρεσιών.
ΣΤ. Υπογράφει κάθε εισερχόμενο και εξερχόμενο έγγραφο.
Ζ. Μεριμνά για την υλοποίηση των αποφάσεων των
συλλογικών οργάνων του Τμήματος.
3. Το Επιστημονικό Συμβούλιο του Εργαστηρίου συγκροτείται, αν το επιβάλλουν οι διδακτικές ανάγκες, από
μέλη των περιπτώσεων Α και Γ της προηγούμενης παραγράφου, προεδρεύει ο Διευθυντής και μπορεί κατά περί-
πτωση και κατά την κρίση του Διευθυντή να διευρύνεται
με τα μέλη των περιπτώσεων Β και Δ της προηγούμενης
παραγράφου. Το Επιστημονικό Συμβούλιο γνωμοδοτεί
για κάθε θέμα που ανάγεται στην επιστημονική και διοικητική λειτουργία του Εργαστηρίου.
Άρθρο 5
Επιστημονικό Έργο
1. Το επιστημονικό έργο εκτελείται από τα μέλη του
Εργαστηρίου που αναφέρονται στο άρθρο 3. Την ευθύνη
του ερευνητικού έργου έχουν τα μέλη ΔΕΠ ή οι ειδικοί
επιστήμονες που υπηρετούν το Τμήμα.
2. Για κάθε ερευνητικό έργο ορίζεται ένας κύριος υπεύθυνος από τα μέλη ΔΕΠ ή ένας ειδικός επιστήμονας που
υπηρετεί στο Τμήμα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 312/06.02.2020
3. Κάθε ερευνητική πρόταση κοινοποιείται στα μέλη
του Τμήματος. Εξαίρεση αποτελούν οι περιπτώσεις, όπου
λόγοι προστασίας πνευματικών δικαιωμάτων επιβάλλουν τη μη αναλυτική κοινοποίηση της ερευνητικής
πρότασης, αλλά σύντομης περίληψής της.
4. Το Εργαστήριο μπορεί να συνεργάζεται σε κοινά
ερευνητικά προγράμματα, με απ’ ευθείας σύνδεση με
άλλα Εργαστήρια, Σπουδαστήρια, Ερευνητικά Ινστιτούτα
του Δημοκρίτειου Πανεπιστήμιου Θράκης ή άλλων Α.Ε.Ι
της ημεδαπής ή της αλλοδαπής, ημεδαπούς, αλλοδαπούς ή διεθνείς οργανισμούς, καθώς και άλλους φορείς
και ιδρύματα.
5. Το Εργαστήριο μπορεί να συνεργάζεται και να συνάπτει συμβάσεις παροχής έργου με επιστήμονες ή τεχνι-
κούς ιδιώτες, ανάλογα με τις ανάγκες του ερευνητικού
έργου. Η αμοιβή τους καλύπτεται από τον προϋπολογισμό του ερευνητικού προγράμματος.
Άρθρο 6
Ωράριο εργασίας
1. Το ωράριο εργασίας του προσωπικού του Εργαστηρίου είναι αυτό που προβλέπεται από τις κείμενες
διατάξεις, ανάλογα με τον κλάδο στον οποίο ανήκει
κάθε μέλος. Το ωράριο αυτό είναι ελαστικό και μπορεί
να τροποποιηθεί ανάλογα με τις ανάγκες εργασίας κάθε
φάσης των ερευνητικών προγραμμάτων χωρίς να διαφοροποιείται ποσοτικά.
Άρθρο 7
Συντήρηση εξοπλισμού
1. Τα μέλη του Εργαστηρίου έχουν την ευθύνη λειτουργίας και συντήρησης των οργάνων εξοπλισμού του
Εργαστηρίου. Τα μέλη ΕΔΙΠ τηρούν βιβλίο σημειώσεων
λειτουργίας, συντήρησης και βλάβης των μηχανημάτων, φροντίζουν δε για την έγκαιρη αντιμετώπιση των
βλαβών.
Άρθρο 8
Βιβλιοθήκη
1. Στο χώρο του Εργαστηρίου δύναται να λειτουργεί
βιβλιοθήκη. Η βιβλιοθήκη είναι ανοιχτή σε όλους. Δανειστική είναι μόνο για τα μέλη του Εργαστηρίου μετά από
απόφαση του Διευθυντή. Τα μέλη ΕΔΙΠ τηρούν αρχεία
των εισερχομένων βιβλίων καθώς και του δανεισμού τους.
Άρθρο 9
Οικονομικοί πόροι του Εργαστηρίου
Τα έσοδα του Εργαστηρίου προέρχονται αποκλειστικά από ίδιους πόρους και δεν βαρύνουν τον προϋπο-
λογισμό του ιδρύματος σύμφωνα με το άρθρο 60 του
ν. 4386/2016 (Α’83).
Ειδικότερα οι πόροι του Εργαστηρίου μπορεί να προέρχονται από:
1. Τις πιστώσεις που προέρχονται από τον τακτικό
προϋπολογισμό, τις δημόσιες επενδύσεις ή την ιδιαίτερη περιουσία του ιδρύματος και χορηγούνται από
Τμήμα Μοριακής Βιολογίας και Γενετικής ή και της Σχολής Επιστημών Υγείας του ΔΠΘ, με τη διαδικασία του
άρθρου 9 παρ. 2 του ν. 1268/1982.
2. Τις κληρονομιές, τα κληροδοτήματα, οι δωρεές και
κάθε άλλη οικονομική ενίσχυση προς το Δημοκρίτειο Πανεπιστήμιο Θράκης για τους σκοπούς του Εργαστηρίου.
3. Τα έσοδα από την παροχή υπηρεσιών, σύμφωνα με
το άρθρο 3 του π.δ./159/1984 (Α’53), όπως ισχύει κάθε
φορά.
4. Τα κονδύλια που προέρχονται από τα ιδιαίτερα ερευνητικά προγράμματα του Εργαστηρίου.
5. Τα έσοδα από την πώληση των εκδόσεων του Εργαστηρίου.
6. Τα έσοδα από την πώληση πνευματικής ιδιοκτησίας.
7. Τα έσοδα για την παροχή υπηρεσιών, γνωμοδοτήσεων, πληροφοριών και συμβουλών σε ιδιώτες, σύμφωνα
με τους όρους και τις προϋποθέσεις του π.δ. 159/1984.
Το Εργαστήριο δια του Διευθυντή του και του Επιστημονικού Συμβουλίου εκφράζει με απόφασή του και
εγγράφως την ευαρέσκειά του και περιποιείται κάθε
οφειλόμενη τιμή στους χορηγούς και ευεργέτες του.
Τα απαιτούμενα για την εκτέλεση των επιστημονικών
εργασιών και προγραμμάτων αναλώσιμα υλικά του Εργαστηρίου παρέχονται και προμηθεύονται με δαπάνες
του Τμήματος Μοριακής Βιολογίας και Γενετικής μετά
από σχετική εισήγηση του Διευθυντή, ύστερα από σχετική έγκριση της Γενικής Συνέλευσης του Τμήματος και
εφόσον υπάρχουν διαθέσιμοι πόροι.
Το μέρος των κονδυλίων του Τμήματος Μοριακής
Βιολογίας και Γενετικής που αφορούν το Εργαστήριο,
περιέχονται απευθείας σε αυτό, στο οποίο δημιουργείται
ειδικό ταμείο, υπόλογος για τη διαχείριση του οποίου
είναι ο Διευθυντής του Εργαστηρίου, και κατανέμεται,
μετά από συνεννόηση του Διευθυντή με τα λοιπά μέλη
του Εργαστηρίου, για την αγορά επιστημονικών περιοδικών, βιβλίων, εξοπλισμού και αναλώσιμων υλικών.
Άρθρο 10
Έκδοση συγγραμμάτων
Το Εργαστήριο εκδίδει με δική του δαπάνη τα πορίσματα των ερευνών του. Όσο αφορά τα συγγράμματα,
η έκδοσή τους δύναται να γίνει είτε με ιδία δαπάνη του
Εργαστηρίου, είτε από την Επιτροπή Δημοσιευμάτων του
Δ.Π.Θ., είτε από ιδιώτη ανάλογα με την περίπτωση και
τους αποδέκτες του περιεχομένου του συγγράμματος.
Α. Για την έκδοση ενός συγγράμματος απαιτείται η
σύμφωνη γνώμη της πλειοψηφίας των μελών ΔΕΠ του
Εργαστηρίου.
Β. Στις εκδόσεις του Εργαστηρίου αναφέρονται:
-Ο Επιστημονικός υπεύθυνος της έρευνας
-Ο Διευθυντής του Εργαστηρίου (εφόσον έχει συμμετάσχει επιστημονικά)
-Οι συγγραφείς/μεταφραστές
-Τα μέλη ΕΔΙΠ, καθώς και κάθε άλλος συνεργάτης
που πήρε μέρος σε οποιαδήποτε φάση του ερευνητικού προγράμματος, με ειδική μνεία της εργασίας που
προσέφεραν.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 312/06.02.2020
Άρθρο 11
Διοικητική υποστήριξη
Για τη διοικητική υποστήριξη του Εργαστηρίου δημιουργείται Γραμματεία, η οποία δύναται να στελεχωθεί
από μέλος ΕΔΙΠ ή του διοικητικού προσωπικού. Η Γραμματεία έχει τις ακόλουθες αρμοδιότητες:
1. Διατηρεί το πρωτόκολλο εισερχόμενων/εξερχόμενων εγγράφων και πλήρες θεματολόγιο για την κωδικο-
ποίηση και καταχώρηση των εισερχόμενων και σχεδίων
εξερχόμενων εγγράφων στους αντίστοιχους φακέλους.
Συντάσσει τα εξερχόμενα έγγραφα.
2. Τηρεί φάκελο περιουσιακών στοιχείων ακίνητων
και κινητών.
3. Τηρεί βιβλίο γενικών εξόδων, χρεώσεων-πιστώσεων
των ερευνητικών έργων και διαχρονικής εξέλιξης αυτών.
4. Αναλαμβάνει τη δακτυλογράφηση και επεξεργασία
κειμένου των πορισμάτων των ερευνών και των εκδόσεων του Εργαστηρίου.
5. Επιμελείται την καλλιτεχνική σχεδίαση εικόνων των
συγγραμμάτων.
Άρθρο 12
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 23 Ιανουαρίου 2020
Ο Πρύτανης
ΑΛΕΞΑΝΔΡΟΣ ΠΟΛΥΧΡΟΝΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 312/06.02.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200200312.pdf | Tokens: 29720]